Byrettens dom om tiltale for bla. overtrædelse af færdselslovens § 117, stk. 1, nr. 3, jf. stk. 2, nr. 6, jf. § 53, stk. 1, blev stadfæstet med bl.a. den ændring, at straffen nedsættes til fængsel i 60 dage
Ret: Vestre Landsret (2. instans)
Faggruppe: Straffesag — Øvrige straffesager
Sagsemner: Færdsel;

/

D O M

afsagt den 16. marts 2021 af Vestre Landsrets 14. afdeling (dommerne

John Lundum, Hanne Aagaard og Torben Geneser) i ankesag

V.L. S – 1254 – 20

Anklagemyndigheden

mod

Tiltalte

Dato (Født 1975)

(advokat Bettina Antitsch Mortensen, Aarhus)

Retten i Aarhus har den 4. maj 2020 afsagt dom i 1. instans (rettens nr. 11-
3357/2019).

Påstande

Tiltalte har påstået formildelse.   

Anklagemyndigheden har påstået skærpelse.

Supplerende oplysninger

I forbindelse med ankesagen har Kriminalforsorgen Midt- og Nordjylland

foretaget en per-sonundersøgelse. Af Kriminalforsorgens erklæring af 6.

august 2020 fremgår bl.a., at det er Kriminalforsorgens vurdering, at det er

tvivlsomt, om tiltalte er i stand til at gennemføre et vilkår om

samfundstjeneste, men at Kriminalforsorgen er indstillet på at søge et

sådant vilkår gennemført, såfremt det bliver aktuelt. Hvis sagen kan



/

afgøres med en betinget dom uden vilkår om samfundstjeneste, har

Kriminalforsorgen anbefalet, at der fastsættes vilkår



/

- 2 -

om 1 års tilsyn af Kriminalforsorgen og vilkår om, at tiltalte skal undergive

sig psykiatrisk behandling, såfremt Kriminalforsorgen finder det

fornødent.

Der er fremlagt udskrift af 9. december 2020 af en plan fra Jobcenter

Silkeborg vedrørende tiltalte.

Forklaring

Tiltalte har om sine personlige forhold forklaret, at han i november 2019

blev løsladt fra afsoning af dommen på fængsel i 1 år og 4 måneder. Han

har ikke haft et misbrug af alko-hol eller narkotiske stoffer siden

løsladelsen. Han har været i virksomhedspraktik på Virksomhed siden

efteråret 2020. Lige for tiden er han hjemsendt pga. corona. Han har dog

selv fundet et andet job på en restaurant i By 2. Hans arbejdsgivere er ikke

bekendt med hans straffeattest, og han er bange for, at han vil blive fyret,

hvis han skal i fængsel igen.

Landsrettens begrundelse og resultat

Navnlig under hensyn til, at der er tale om et 11. gangstilfælde af

spirituskørsel i fraken-delsestiden, og at straffen skal fastsættes som en

tillægsstraf efter straffelovens § 89, finder landsretten, at straffen passende

kan fastsættes til fængsel i 60 dage.   

Henset til den lange sagsbehandlingstid og efter oplysningerne om den

positive udvikling med hensyn til tiltaltes personlige forhold finder

landsretten det forsvarligt at gøre straffen betinget med vilkår som fastsat

nedenfor.

Med de anførte ændringer stadfæster landsretten dommen.

T h i  k e n d e s  f o r  r e t:

Byrettens dom stadfæstes med de ændringer, at straffen nedsættes til
fængsel i 60 dage,   



/

der gøres betinget, idet fuldbyrdelse af straffen udsættes og bortfalder efter

en prøvetid på 1 år fra denne landsretsdom på betingelse af,

at tiltalte i prøvetiden ikke begår strafbart forhold,



/

- 3 -

at tiltalte i prøvetiden undergiver sig tilsyn af Kriminalforsorgen, og

at tiltalte skal undergive sig psykiatrisk behandling, såfremt

Kriminalforsorgen finder det fornødent.   

Statskassen skal betale sagens omkostninger for landsretten.

John Lundum
Hanne Aagaard Torben Geneser



/